SRIP Tovarne Prihodnosti

Logistični kongres 2026: sodelovanje kot temelj odporne in konkurenčne logistike
2026-04-08 08:00 - 2026-04-10 17:00 (Europe/Ljubljana) | Grand hotel Bernardin, Portorož
Dolga leta je veljalo, da se največji logistični premiki zgodijo znotraj podjetja – z optimizacijo procesov, avtomatizacijo in strožjim nadzorom nad stroški. A današnje oskrbne verige so preveč prepletene, trgi preveč nepredvidljivi, tehnologija pa napreduje hitreje, kot jo lahko posamezno podjetje uvaja. Zato konkurenčnosti ne določa več samo to, kako dobro deluje posamezen sistem, temveč predvsem to, kako dobro so povezani različni deležniki logističnega ekosistema ─ dobavitelji, kupci, logistični partnerji, tehnološki ponudniki ter standardizacijske in regulatorne institucije. Odpira se vprašanje, ki bo v naslednjih letih odločalo ne le o učinkovitosti, temveč o konkurenčnosti: kako dobro zmoremo sodelovati? O ključnih usmeritvah v logistiki za leto 2026 in naprej bo govora na Logističnem kongresu 2026 (8.–10. april, Portorož), ki bo povezal prek 800 managerjev in odločevalcev iz več kot 20 držav.
Več o dogodku >>

10. Vrh malega gospodarstva
2026-04-14 14:00 - 17:00 | Gospodarsko razstavišče, Ljubljana
14. april 2026 | Gospodarsko razstavišče, Ljubljana
Vrh malega gospodarstva je dogodek, namenjen mikro, malim in srednje velikim podjetjem. Predstavlja priložnost za pridobivanje informacij o aktualnih poslovnih temah, izmenjavo izkušenj, mreženje ter razpravo o izzivih in priložnostih malega gospodarstva.
Letošnji vrh poteka pod konceptom 3 × 3, ki združuje tri vsebinske sklope, tri načine uporabe in tri priložnosti za mreženje.

ChatGPT v marketingu in prodaji – trije praktični primeri uporabe
Priporočila strank – trije načini uporabe za pridobivanje novih strank
Mreženje s podjetji – trije novi poslovni kontakti

Rok za prijavo na dogodek je 9. april oziroma do zapolnitve mest.

Več o dogodku in Program >>

Čaj z razlogom: Gospodarstvo kot razvojni potencial Štajerske
2026-04-16 10:00 - 12:00 | Minoritska cerkev, Maribor
Javna agencija SPIRIT Slovenija v sodelovanju s programskim partnerjem Britansko-slovensko gospodarsko zbornico vabi na poslovni dogodek Čaj z razlogom: Gospodarstvo kot razvojni potencial Štajerske.

Datum: 16. april 2026
Lokacija: Minoritska cerkev, Maribor
Štajerska združuje močno industrijsko tradicijo, kakovostno kmetijsko pridelavo, hitro rastoč turistični sektor in številne inovativne podjetniške pobude. Kljub temu se regija sooča z izzivi, ki zahtevajo strateški pristop in sodelovanje vseh deležnikov: mladi po končanem šolanju pogosto odhajajo v druge regije ali tujino zaradi omejenih kariernih priložnosti; razvojni razkorak med razvitimi mestnimi središči in podeželjem se povečuje; staranje prebivalstva in zmanjševanje števila aktivnega delovno sposobnega prebivalstva vplivata na trg dela in obremenjenost javnih storitev; v nekaterih delih regije pa je potrebno posodobiti prometne povezave in oskrbo z energijo.
Ob teh izzivih Štajerska ostaja prostor z izjemnim potencialom – s strateško lego ob mednarodnih prometnih koridorjih, visoko kakovostjo bivanja in ljudmi, ki ohranjajo tradicijo ter hkrati sprejemajo inovacije. Kateri konkretni koraki bi lahko okrepili konkurenčnost regije? Kje so ključne priložnosti za gospodarsko rast? In kako lahko Štajerska postane privlačnejša za domače in tuje investitorje?
Z nami bo tudi posebni gost iz Združenega kraljestva, ki bo predstavil zgodbo o tem, kako se je Manchester razvil v eno najuspešnejših in najbolj dinamičnih mestnih gospodarstev v državi. Kaj je omogočilo to preobrazbo in kaj se lahko iz te izkušnje naučijo mesta, kot je Maribor?

Prijavni obrazec: Tea with Reason: Strengthening the Economic Future of Štajerska Region

Program in več informacij >>

Informativni dan Pomembni projekti skupnega evropskega interesa za krožne napredne materiale
2026-04-21 09:00 - 12:00 | Inštitut Jožef Stefan, velika dvorana I. nadstropje, Jamova 39, Ljubljana, 1000, Slovenia
Ministrstvo za gospodarstvo, turizem in šport vabi podjetja k predstavitvi pomembnega projekta skupnega evropskega interesa (angleško Important Project of Common European Interest – IPCEI) na področju krožnih naprednih materialov (angleško Circular Advanced Materials – CAM). Projekt IPCEI CAM.

Dogodek je namenjen predstavitvi skupnega evropskega projekta na področju naprednih krožnih materialov, ki je velikega pomena zlasti v času spreminjajočih se mednarodnih gospodarskih razmer, tveganjih dostopnosti do surovin in materialov in povečane potrebe po večji samozadostnosti pri preskrbi z materiali tako v Sloveniji, kot tudi v Evropi.
Program dogodka:

Pozdravni nagovor: prof. David Kocman, direktor SRIP-a PMiS, v imenu Centra za razvojno inovacijsko partnerstvo
Predstavitev vsebine IPCEI CAM – Nena Dokuzov, Ministrstvo za gospodarstvo, turizem in šport
Predstavitev izvedbe IPCEI CAM – Tjaša Rotar Kokalj, Ministrstvo za gospodarstvo, turizem in šport

Dogodek je brezplačen, obvezna je prijava: Informativni dan IPCEI CAM
Prijave na dogodek so odprte do 20. aprila 2026 do 12. ure.
Vljudno vabljeni.

Delavnica pisanja projektnih prijav
2026-04-22 09:00 - 13:00 | CNVOS, Povšetova ulica 37, 1000 LJUBLJANA, 1000, Slovenia
Vabljeni na 4-urno delavnico pisanja projektnih prijav, ki jo organizira CNVOS, na kateri vam bo Emilija Kastelic, projektna svetovalka na CNVOS, strnjeno predstavila učinkovite načine oblikovanja projektne ideje, razvoja projekta ter uporabe primernega in prepričljivega ‘projektnega jezika’.
Uvodoma bo predstavila, kje in kako najti ustrezen razpis in kako poiskati projektno idejo, ki bo skladna z zahtevami razpisa. V nadaljevanju bo spregovorila o tem, kako opredeliti namen, cilje in rezultate ter kako opredeliti aktivnosti, s katerimi boste lahko cilje in rezultate dosegli. V zadnjem delu srečanja pa se bo posvetila še opredelitvi kazalnikov, s katerimi preverimo, ali smo s projektom dejansko dosegli to, kar smo želeli. Predavateljica vas bo opremila še z nekaj praktičnimi triki, kako prijavo narediti ocenjevalcem bolj všečno.
Delavnica je namenjena začetnikom na področju razvijanja idej in prijav na razpise in tistim, ki ste se s prijavami že srečevali, pa pri tem niste bili uspešni.
PRIJAVA >>

Na delavnico se prijavite prek zgornjega obrazca. Prijava na delavnico ne pomeni avtomatsko zagotovljene udeležbe. V prijavi navedite, kakšne so vaše dosedanje izkušnje na predmetnem področju in kako vam bo znanje z delavnice koristilo oz. v praksi pomagalo vaši organizaciji. Pri tem bodite čim bolj konkretni, saj bomo udeležence izbrali na podlagi tega opisa. O izboru vas bomo obvestili najkasneje pet delovnih dni pred delavnico.

VEČ >>

Etika v programu Obzorje Evropa
2026-04-22 10:00 - 13:00 | Spletno usposabljanje
vljudno vabljeni na spletni dogodek z naslovom Etika v programu Obzorje Evropa, ki ga v okviru projekta KRPAN (Krepitev Raziskovalne Podpore in Aktivnosti za Napredek na evropskih raziskovalnih projektih) organizira Univerza v Mariboru. Dogodek bo potekal 22. aprila 2026 od 10.00 do 13.00. Na dogodek se lahko prijavite prek elektronske prijavnice do 21. aprila 2026.

Na dogodku bodo naslovljena ključna etična področja iz etične samoocene/vprašalnika v prijavah na razpise programa Obzorje Evropa: raziskave na ljudeh (Komisija za medicinsko etiko), postopki na živalih (Etična komisija za poskuse na živalih) ter varstvo osebnih podatkov in umetna inteligenca (Urad informacijskega pooblaščenca). Program dogodka je na voljo na povezavi TUKAJ.

Mikroplastika za zajtrk
2026-05-07 09:00 - 16:00 | Gospodarska zbornica Slovenije, Dimičeva 13, Ljubljana (Dvorana A)
Dogodek Mikroplastika za zajtrk, ki bo 7. maja 2026 na Gospodarski zbornici Slovenije, odpira eno najbolj aktualnih tem na presečišču znanosti in gospodarstva – mikro- in nanoplastiko ter njen vpliv na industrijo. Srečanje združuje raziskovalce, podjetja in druge ključne deležnike ter ponuja vpogled v najnovejše raziskave, tehnologije in izzive, s katerimi se podjetja vse pogosteje srečujejo v praksi. Poseben poudarek letošnjega dogodka je na povezovanju raziskovalnega znanja z realnimi potrebami industrije ter na iskanju konkretnih rešitev.
Dogodek poteka v okviru pobude GZS Iz laboratorija v posel, ki podjetjem omogoča dostopen prvi stik z raziskovalci in vpogled v raziskovalne kapacitete. Namen takšnih srečanj ni zgolj predstavitev raziskav, temveč predvsem ustvarjanje priložnosti za nadaljnje sodelovanje – od prvih pogovorov do razvoja skupnih projektov in rešitev.

Datum: 7. maj 2026
Lokacija: Gospodarska zbornica Slovenije, Dimičeva 13, Ljubljana (Dvorana A)

Program vključuje:

osrednje predavanje dr. Gabriele Kalčíkove (Univerza v Ljubljani)
kratke predstavitve (pitchi) raziskovalcev, podjetij in institucij
povezovanje znanosti z industrijo
demonstracijo raziskovalne opreme (IR mikroskop Spotlight Aurora, PerkinElmer)
mreženje in izmenjavo idej

Podrobna agenda bo objavljena naknadno.

Komu je dogodek namenjen?
Dogodek je namenjen raziskovalcem, študentom, podjetjem, predstavnikom industrije, javnih institucij in drugim strokovnjakom, ki delujejo na področju mikro- in nanoplastike ali se pri svojem delu srečujejo z izzivi na tem področju.

PRIJAVA >>

TECOS-ova Inženirska malica: GD&T meritve v svetu plastike
2026-05-07 13:00 - 14:00 | ON LINE
Meritve so najpomembnejša faza pri zagotavljanju kakovosti izdelkov. Luka Botolin bo na tokratni Inženirski malici izpostavil osnove geometrijskih toleranc GD&T (uporaba, simboli, modifikatorji, bazni sistemi …), kaj lahko v fazi priprave tehnične dokumentacije naredimo, da se izognemo težavam v fazi merjenja, kakšne so posebnosti pri merjenju in toleriranju plastičnih izdelkov ter nekaj praktičnih primerov merjenja.
Pridružite se nam na spletnem srečanju v četrtek, 7. maja, ob 13. uri.

Več >>

Od podatkov do odličnosti proizvodnje
2026-05-26 00:00 | ON LINE
GZS vabi na spletni dogodek z naslovom “Od podatkov do odličnosti proizvodnje”, ki ga Združenje kovinske industrije soorganizira skupaj s podjetjem Metronik d.o.o.
Kako bolje izkoristiti stroje, zmanjšati zastoje, izboljšati kakovost in proizvodnjo voditi na podlagi podatkov?

Na dogodku boste izvedeli:
• zakaj je OEE ključna metrika za učinkovitejšo proizvodnjo,
• kako povezati tudi starejše stroje in standardizirati zajem podatkov,
• kako MES pomaga pri zmanjševanju napak, hitrejšem uvajanju zaposlenih in večji sledljivosti,
• kako podjetja s pomočjo MES kupcem dokazujejo kakovost izdelkov,
• kako so konkretna podjetja z digitalizacijo izboljšala produktivnost in zmanjšala administracijo.

Dogodek bo ponudil tudi praktične primere, konkretne rešitve ter priložnost za vprašanja in pogovor s strokovnjaki s področja digitalizacije proizvodnje. Udeležba na dogodku je brezplačna.
PROGRAM >>
PRIJAVA >>

Vabljeni, da se pridružite dogodku!

Več >>

Avtonomno podjetje prihodnosti: nova generacija procesov z umetno inteligenco
2026-05-28 08:30 - 14:00 | Institut “Jožef Stefan”, Jamova cesta 39, Ljubljana, 1000
SRIP TOP in Process Space d.o.o. vas vabita na dogodek posvečen prihodnosti podjetij, kjer umetna inteligenca, podatki in napredna avtomatizacija spreminjajo način dela, odločanja in ustvarjanja vrednosti.
Datum: 28. maj 2026
Ura: 9.00 (registracija ob 8:30)
Lokacija: Institut “Jožef Stefa”, Jamova 39, Ljubljana – Velika predavalnica

Odprli bomo vprašanje, kako se podjetja premikajo od digitalizacije posameznih funkcij k bolj avtonomnim, povezanim in odzivnim procesom.
V ospredju bodo konkretni primeri iz prakse, ki bodo pokazali, kako nove tehnologije že danes preoblikujejo proizvodnjo, razvoj, logistiko, skladišče in druge ključne poslovne funkcije.
Dogodek bo ponudil vpoglede zanimivih sogovornikov iz gospodarstva, raziskovalnega okolja in tehnološke prakse.
Skupaj bomo osvetlili priložnosti, ki jih prinaša nova generacija procesov, ter izzive, ki jih morajo pri tem nasloviti vodstva podjetij.
Srečanje je namenjeno lastnikom družb, direktorjem ter vodjem proizvodnje, razvoja, logistike, skladišča in drugih ključnih oddelkov. To bo priložnost za odločevalce, ki želijo razumeti, kam gre industrija in kako pravočasno prepoznati poslovne učinke umetne inteligence.
Dogodek bo potekal na Institutu Jožef Stefan, v okolju, ki simbolno povezuje znanje, tehnologijo in razvojne preboje.
Poleg vsebinsko bogatega programa bomo omogočili tudi možnost druženja z namenom izmenjave izkušenj in vzpostavitve novih poslovnih povezav.
Rezervirajte si datum že danes – čaka vas navdihujoč dogodek z relevantno vsebino, odličnimi govorniki in kakovostnim mreženjem.
……………………………………………………………………………………………
PROGRAM
8:30-9:00 Registracija
9:00–9:15 Uvodni pozdrav in nagovor partnerjev dogodka – doc. dr. Igor Kovač, SRIP ToP in Milan Dragič, Process Space
9:15–9:45 Primer iz prakse: Delovni nalogi: Where Digital Transformation Begins – Jose Antonio Morales, B4Contact (predavanje v angleščini)
9:45–10:15 Kako začeti z umetno inteligenco – vloga procesov – mag. Andrej Guštin, Process Space
10:15–10:45 Odmor
10:45-11:15 Gostujoče predavanje 1: Vloga podatkov in orkestracije v sodobnem podjetju – Marko Škufca in Igor Smirnov, Netica
11:15–11:45 Gostujoče predavanje 2: Podatkovna orkestracija in AI optimizacija proizvodnje – dr. Rok Prešeren
11:45–12:15 Gostujoče predavanje 3: Upravljanje inteligentne dokumentacije v proizvodnem okolju – Jan Strle, Vladimir Djurdjić, Actual IT
12:15–12:45 Fishbowl razprava: Kje so podjetja danes na poti uvajanja umetne inteligence – panel
12:45– 13:30 Mreženje ob prigrizku
………………………………………………………………………………………..
Dogodek je brzplačen, obvezna pa je predhodna prijava.
PRIJAVA >>

Parkiranje: parkiranje je možno le na označenih parkirnih mestih MOL v bližini IJS (priloga), zato priporočamo prihod z javnim transportom.

Nadaljevalna delavnica: Napredna raba orodij umetne inteligence
2026-06-01 08:00 - 17:00
če pri svojem delu že uporabljate ChatGPT, Copilot, Gemini ali katerokoli drugo orodje umetne inteligence in si z njimi redno pomagate pri pripravi besedil, analizah, raziskovanju, administraciji ali drugih opravilih, potem je čas za naslednji korak.
Vabim vas na nadaljevalno praktično delavnico:
»Praktični trening napredne rabe ChatGPT in popularnih orodij umetne inteligence (UI) v poslovnem okolju«
📅 Datum izvedbe: 03. 06. 2026
Delavnica je namenjena predvsem uporabnikom, ki umetno inteligenco uporabljajo že vsaj eno leto in želijo svoje znanje nadgraditi v smeri bolj napredne, učinkovite in zanesljive uporabe.
Program je usmerjen v konkretno delo z naprednimi tehnikami uporabe velikih jezikovnih modelov, uporabo UI-agentov, avtomatizacijo opravil ter povezovanjem različnih AI-orodij v učinkovite delovne procese.
📍 V živo v Ljubljani
👨‍🏫 Predavatelj: dr. Klemen Podjed
Več informacij in prijava:
https://www.siq.si/izobrazevanje/program/izobrazevanje/prakticni-trening-napredne-rabe-chatgpt-in-popularnih-orodij-umetne-inteligence-ui-v-poslovnem-okolju

25. Okoljski dan gospodarstva
2026-06-04 10:00 - 13:00 | Brdo pri Kranju
P.R.O. et Contra
4. junij 2026, od 10.00 do 13.00, Brdo pri Kranju
Kaj imajo majo skupnega embalaža, električna in elektronska oprema, baterije, vozila, kozmetika, zdravila, gume, fitofarmacevtska sredstva, nagrobne sveče in tekstil? Te proizvode, največkrat široke potrošnje gospodinjstev, povezuje proizvajalčeva razširjena odgovornost ali PRO. Evropska okoljska zakonodaja vse bolj posega po strategiji PRO, kjer so proizvajalci dolžni, največkrat finančno, zagotoviti ustrezno ravnanje z naštetimi proizvodi, ko jih potrošniki zavržemo. Ne le to, pri kozmetiki in zdravilih napoveduje EU tudi PRO za posreden vpliv teh proizvodov na odpadne vode, ki izvirajo iz gospodinjstev.
Čeprav sistemi, ki zagotavljajo izvajanje PRO delujejo in se razvijajo že dvajset in več let, obstaja veliko nejasnosti, kar vzbuja pomisleke: PRO et Contra. Zakonodaja PRO postaja vse bolj obsežna in zapletena. Povezava med proizvodi in stroški končnega ravnanja z njimi ni vedno jasna. Med članicami EU veljajo različna pravila za delovanje PRO. Različna pravila delovanja lahko veljajo celo v isti državi članici za različne proizvode. To poleg finančnih obremenitev pomeni za proizvajalce velikokrat tudi administrativne obremenitve v obliki večkratnih registracij in poročanja. Kako razlikovati med proizvodi široke potrošnje, ki končajo v javnih službah ravnanja z odpadki in ostanki za katera poskrbijo podjetja sama?
Zakon o varstvu okolja sprejet 2022 je želel uvesti enotna pravila za vse odpadne tokove, ki jih zajema PRO. Ali je to smiselno in praktično izvedljivo? O tej ureditvi sta razsojala tako evropsko sodišče kot tudi slovensko ustavno sodišče.
V veljavo vstopajo neposredno veljavne uredbe EU, ki proizvajalcem nalagajo skrb in odgovornost ne le za zavržene proizvode ampak tudi za njihovo zasnovo. Ta odgovornost se prenaša tudi med gospodarskimi partnerji po vrednostih verigah do končnega potrošnika. V Sloveniji je napovedana uvedba plačila polne cene za ravnanje z odpadno embalažo, kar bo še dodatno občutno vplivalo na večanje stroškov, ki jih krijejo proizvajalci.
Napovedane so spremembe nacionalne zakonodaje ob končni odločitvi ustavnega sodišča. Obstaja skrb, da bodo nastajale motnje v delovanju sistema, z dodatnimi stroški. Navsezadnje pa, kako lahko vpliva režim PRO na ravnanje končnega potrošnika v gospodinjstvih? Ali se bo prihranek na položnici občinskih komunalnih služb preoblikoval v mnogo večje stroške življenjskih potrebščin v trgovinah?
PRIJAVA >>
VEČ >>

Umetna inteligenca za podjetja: od raziskovalnih prebojev do skupnih projektov
2026-06-05 09:00 - 12:00 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
Dne 5. junija 2026 bo na GZS potekal dogodek z naslovom Umetna inteligenca za podjetja: od raziskovalnih prebojev do skupnih projektov, v organizaciji SRIP GoDigital in Institut Jožef Stefan. Na dogodku bodo predstaviljene možnosti prenosa umetne inteligence iz raziskovalnega okolja v poslovno prakso. Udeleženci bodo spoznali primere uporabe UI, priložnosti za pilotne projekte ter možnosti sodelovanja med raziskovalnimi organizacijami in IKT podjetji pri razvoju novih rešitev.
PROGRAM:
9.00 – 9.15 Flavio Fuart, SRIP GoDigital Uvod
______________________________________________________________
Umetna inteligenca v industriji: od raziskovalnih metod do poslovne uporabe
9.15 – 9.30 Dr. Rok Hribar Uporaba inteligentnih napovednih modelov v industriji in transportu
9.30 – 9.45 Prof. dr. Marko Debeljak Na umetni inteligenci temelječi sistemi za podporo pri odločanju (AI-DSS) v trajnostnih prehranskih sistemih
9.45 – 10.00 Prof. Dr. Bogdan Filipič Računska inteligenca za optimalno načrtovanje izdelkov
10.00 – 10.15 Matevž Ogrinc Kako zanesljivo uporabiti velike jezikovne modele (LLM) v industriji
10.15 – 10.35 Moderirana razprava: Od raziskovalnih rešitev do pilotnih projektov v podjetjih
_____________________________________________________________
Varna uporaba umetne inteligence v podjetjih: regulativa, zasebnost in agentni sistemi
10.40 – 10.55 Dr. Maja Škrjanc Umetna inteligenca: med standardi, regulacijo in realnostjo implementacij
10.55 – 11.10 Dr. Erik Novak Zasebnost najprej: varna uporaba velikih jezikovnih modelov na občutljivih podatkih
11:10 – 11:25 Dr. Senja Pollak Avtomatska analiza novic: metode in primeri uporabe
11.25 – 11.40 Dr. Luka Stopar Splošno namenski agentni sistemi: med obljubo avtonomije in resničnostjo varnosti
11:40 – 12.00 Moderirana razprava: Moderirana razprava: Kako varno prenesti napredne AI rešitve v podjetja?
***************
Dogodek je brezplačen za člane SRIP ToP, prijava pa je obvezna.
Rok za prijavo: 3. 6. 2026.

PRIJAVA >>
Več o dogodku >>

Industrijski forum IRT
2026-06-08 08:00 - 2026-06-09 17:00 | Hotel Slovenija Portorož, Obala 333, Portorož, 6320
Vabljeni, da se udeležite Industrijskega foruma IRT, ki bo potekal v Portorožu 8. in 9. junija 2026. Na sejmu se bomo predstavili tudi SRIP Tovarne prihodnosti in bomo veseli vašega obiska.
Industrijski forum: vir znanja in izkušenj za stroko:

Dvodnevni program s strokovnimi prispevki
Strokovna razstava
Aktualna okrogla miza
Podelitev priznanja TARAS

Dogodek, ki je namenjen industrijskim podjetjem, že vse od leta 2009 bogati dogajanje v industriji in spodbuja povezovanje industrijskih podjetij in akademske sfere v Sloveniji in izvenj nje.
Uspešna podjetja vedo, da je razvoj ključen za ustvarjanje dodane vrednosti.
Inovativnost je proces, ki nastaja ob ustreznih spodbudah, zato ima izmenjava izkušenj, dobrih praks in razvojnih dosežkov z drugimi neprecenljivo vrednost.
Za mnoge probleme, na katere naletimo v proizvodnji, tehnološke rešitve že obstajajo, a z njimi morda nismo seznanjeni.
Industrijski forum nudi prostor, kjer se predstavljajo dosežki, izmenjujejo mnenja, nagrajujejo najboljši in sklepajo nove povezave, ki vodijo k dolgoročnim sodelovanjem.

Več o forumu IRT >>

Slovenski globalni forum
2026-06-09 08:30 - 16:00
V torek, 9. junija 2026, bo v Mariboru potekal Slovenski globalni forum 2026, osrednji nacionalni dogodek na področju internacionalizacije gospodarstva. Forum vsako leto povezuje gospodarstvenike, predstavnike države, podpornih institucij ter gospodarske svetovalce slovenskih veleposlaništev iz tujine.
Letošnji forum bo potekal pod naslovom »Slovenija na globalnem igrišču« in bo osredotočen na vprašanje, kako lahko mednarodna prepoznavnost Slovenije prispeva k večji vidnosti slovenskega gospodarstva ter odpiranju novih poslovnih priložnosti na globalnih trgih.
Dogodek bo ponudil strokovne razprave, predstavitve aktualnih izzivov internacionalizacije ter številne možnosti za mreženje in vzpostavljanje novih partnerstev. Poseben poudarek bodo tudi letos predstavljala B2B srečanja z gospodarskimi svetovalci slovenskih veleposlaništev, kjer bodo podjetja lahko pridobila informacije in podporo za poslovanje na tujih trgih.
VEČ >>

Gospodarska delegacija v okviru sejma GITEX Europe 2026, Berlin, Nemčija
2026-06-30 08:00 - 2026-07-01 17:00
SPIRIT Slovenija, javna agencija, v sodelovanju z Ministrstvom za gospodarstvo, turizem in šport in Gospodarsko zbornico Slovenije v času od 30. junija do 1. julija 2026 organizira izhodno gospodarsko delegacijo v Berlin, v okviru katere se bodo slovenska podjetja predstavila na skupni slovenski stojnici na sejmu GITEX Europe 2026.
GITEX Europe je vodilni mednarodni tehnološki in investicijski dogodek v Evropi, ki povezuje podjetja, inovatorje, vlagatelje in odločevalce iz celotnega sveta. Sejem je v svoji zadnji izvedbi v Berlinu združil več kot 21.000 udeležencev, 1.400 razstavljavcev, 750 startupov in več kot 500 globalnih investitorjev iz več kot 120 držav.

Vsebinsko GITEX Europe pokriva področja, kot so umetna inteligenca, kibernetska varnost, blockchain tehnologija, digitalna transformacija, mobilne tehnologije, omrežja 5G, robotika, fintech, računalništvo v oblaku in digitalne infrastrukture – vključno s telekomunikacijami, podatkovnimi centri, povezanimi mesti ter javnim sektorjem. Posebna pozornost bo namenjena startupom in MSP podjetjem v okviru programa North Star, ki spodbuja iskanje investicijskih priložnosti za ta podjetja.
Sejem ponuja edinstveno priložnost za mreženje in povezovanje z vodilnimi tehnološkimi podjetji, inovatorji in investitorji. Poleg poslovnih srečanj se bo mogoče udeležiti številnih konferenc, panelnih razprav in predstavitev vrhunskih govorcev, ki bodo delili vpoglede v najnovejše trende in inovacije v tehnološkem sektorju.
V okviru slovenske delegacije bodo podjetja imela možnost predstavitve na skupinski slovenski stojnici, kar jim omogoča večjo vidnost in priložnost za pridobivanje novih poslovnih partnerstev ter izmenjavo dobrih praks.
Več informacij o sejmu je na voljo na spletni strani: https://www.gitex-europe.com/.
STROŠKI UDELEŽBE: SPIRIT Slovenija krije stroške

najema razstavnega prostora in vseh potrebnih priključkov za delovanje stojnice,
postavitve slovenskega razstavnega prostora ter predstavitev krovne blagovne znamke Slovenia – Green, Creative, Smart,
vstopnic za podjetja, ki so člani delegacije,
vključitve vseh podjetij, ki so člani delegacije, v spletno platformo GITEX Europe za vzpostavljanje stikov s potencialnimi kupci,
organizacijske podpore pri pripravi in izvedbi delegacije.

Stroške prevoza in hotelske namestitve krijejo udeleženci sami.
Možnost sofinanciranja 60% stroškov
Mikro, mala in srednja podjetja imajo možnost sofinanciranja dela stroškov z uveljavitvijo vavčerja za udeležbo v gospodarskih delegacijah, ki ga je razpisal Slovenski podjetniški sklad (SPS). Pri oddaji vloge za koriščenje vavčerja je na SPS potrebno predložiti potrdilo o prijavi v gospodarsko delegacijo, ki ga izda SPIRIT Slovenija.

PRIJAVE
Zainteresirane predstavnike slovenskih podjetij vljudno vabimo, da sodelovanje v delegaciji potrdijo preko elektronske prijavnice, najkasneje do 20.3.2026, oziroma do zapolnitve razpoložljivih mest. Pri izboru bomo upoštevali relevantnost podjetij glede na prioritetna področja/sektorje ter vrstni red prijav. Po izteku roka bomo organizirali pripravljalni sestanek, kjer bomo podrobneje predstavili dogodek in sestavo delegacije.
Za skupno predstavitev slovenskih podjetij bo SPIRIT Slovenija pripravil predstavitveno brošuro, v katero bodo vključeni vsi sodelujoči. Vsem prijavljenim bomo poslali navodila za pripravo vsebin in dostop do platforme za oddajo promocijskih materialov.
Natančen program delegacije bo objavljen naknadno.
Brezplačna odjava udeležbe v delegaciji je mogoča do vključno 31. 3. 2026 s poslanim e-sporočilom na naslov martin.zadel@spiritslovenia.si. Za odjave po tem datumu bo organizator delegacije zaračunal 300 EUR na podjetje.
Dodatne informacije:
SPIRIT Slovenija: Martin Zadel, e-naslov: martin.zadel@spiritslovenia.si, tel.: +386 59 089 500
GZS: Vanja Bele, e-naslov: vanja.bele@gzs.si, tel: +386 1 5898 113

Preobrat razvoja programske opreme – Kako pravočasno preoblikovati razvojne ekipe za dobo UI
2026-07-08 12:00 - 15:30 | GZS, dvorana E
Kompetenčni center za umetno inteligenco, Združenje za informatiko in telekomunikacije ter SRIP GoDigital vabijo na posvet »Preobrat razvoja programske opreme – Kako pravočasno preoblikovati razvojne ekipe za dobo UI«, namenjen vodstvom in ključnim odločevalcem v IKT podjetjih. Posvet bo osvetlil vpliv umetne inteligence na razvoj programske opreme, poslovne modele, organizacijo ekip in prihodnje kompetence.
Udeleženci bodo spoznali, kako UI spreminja razvojne procese, kakšna tveganja prinaša njena nenadzorovana uporaba ter kako podjetja prilagoditi novim razmeram. Predavatelji iz gospodarstva in akademskega okolja bodo predstavili praktične primere uporabe UI, razvoj AI agentov, izzive kibernetske varnosti ter spremembe, ki jih generativna umetna inteligenca prinaša v celoten življenjski cikel razvoja programske opreme.
Dogodek se bo zaključil s panelno razpravo o prihodnosti razvojnih ekip in kompetencah, ki bodo ključne za uspešno delovanje IKT podjetij v dobi umetne inteligence.
Udeležba je brezplačna, obvezna pa je predhodna prijava.
PRIJAVA >>
PROGRAM >>

Španija – neizkoriščen potencial za slovenska podjetja
2026-07-09 13:00 - 15:00 | Sejna soba 6, 6. nadstropje GZS Dimičeva 13, Ljubljana in na zoom povezavi
Gospodarska zbornica Slovenije in Javna agencija SPIRIT Slovenija organizirata dogodek Španija – neizkoriščen potencial za slovenska podjetja, ki bo potekal 9. 7. 2026 od 13.00 do 15.00 na GZS, Dimičeva 13, Ljubljana in prek spleta.
Španija, četrto največje gospodarstvo EU po obsegu BDP predstavlja enega največjih, a pogosto še premalo izkoriščenih trgov za slovenska podjetja. Predvsem v zadnjih letih izstopa kot dinamičen in hitro razvijajoč se trg. Poleg stabilnega makroekonomskega okolja jo zaznamuje pospešen tehnološki razvoj na področjih digitalizacije, pametne proizvodnje in energetskega prehoda, ob tem pa postaja vse pomembnejše evropsko središče inovacij na področju mobilnosti, obnovljivih virov energije in naprednih industrijskih rešitev.
Za slovenska podjetja so še posebej zanimivi številni perspektivni nišni trgi – od zelenih tehnologij, energetske učinkovitosti in krožnega gospodarstva do specializiranih industrijskih komponent ter rešitev z višjo dodano vrednostjo.
Na dogodek se je potrebno prijaviti do vključno 7. 7. 2026.
Program in več o dogodku >>

Business Innovators Meeting 2026: priložnost za povezovanje in razvoj naprednih proizvodnih inovacij
2026-07-30 08:00 - 17:00
VI Advanced Manufacturing Business Innovators Meeting 2026 bo 15. septembra 2026 potekal v Genku v Belgiji. Dogodek, ki ga gosti organizacija Sirris, bo namenjen povezovanju industrijskih podjetij, ponudnikov tehnologij, raziskovalnih organizacij, grozdov in oblikovalcev politik z namenom razvoja rešitev za bolj odporno industrijo.
Osrednja tema srečanja bo »advanced manufacturing innovations for a more resilient industry«, pri čemer bo poudarek na izmenjavi izkušenj, oblikovanju novih sodelovanj ter pripravi konkretnih inovacijskih projektov in investicij na področjih napredne proizvodnje, vključno s 3D-tiskanjem, umetno inteligenco, robotiko in naprednimi materiali.
V okviru dogodka sta odprta dva poziva za sodelovanje:

Industrial Ambition Owners – namenjen industrijskim podjetjem, ki želijo predstaviti konkretne industrijske izzive, tehnološke ovire ali strateške ambicije ter poiskati ustrezno strokovno podporo in partnerje v evropskem inovacijskem ekosistemu.
International Project Concept Owners – namenjen organizacijam s konkretnimi projektnimi idejami, ki iščejo partnerje za razvoj mednarodnih inovacijskih projektov in pripravo prijav na evropske ali druge programe financiranja.

Izbrani predstavniki bodo svoje izzive oziroma projektne koncepte predstavili na dogodku, kjer bodo lahko vzpostavili nova sodelovanja, pridobili dostop do strokovnega znanja ter okrepili možnosti za razvoj prihodnjih projektov.
Rok za prijavo za oba poziva je 15. julij 2026.

Program izobraževanj SIQ
2026-08-01 - 2026-10-31 | SIQ Slovenski institut za kakovost in meroslovje, Ljubljana, Mašera-Spasićeva ulica 10, Ljubljana, 1000, Slovenia
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v avgustu, septembru in oktobru 2026.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
UMETNA INTELIGENCA

Uporaba umetne inteligence (UI) ChatGPT v podjetju za učinkovitejše delo | Začetna delavnica

07. 09. 2026
(1 dan)

E-delavnica: Microsoft Copilot v praksi: Kako z umetno inteligenco povečamo produktivnost v Microsoft Wordu, Excelu, PowerPointu, Teamsih in Outlooku
15. 09. 2026
(1 dan)

Praktični trening napredne rabe ChatGPT in popularnih orodij umetne inteligence (UI) v poslovnem okolju | Nadaljevalna delavnica
2. 10. 2026
(1 dan)

E-seminar: Kaj pomeni nova Uredba (EU) 2024/1689 – Akt o umetni inteligenci (AI Act) za medicinske pripomočke
22. 10. 2026
(1 dan)

Tečaj za notranje presojevalce sistema upravljanja umetne inteligence po standardu ISO/IEC 42001:2023
22. – 23. 10. 2026
(1 dan)

VAROVANJE INFORMACIJ

E-seminar: Sistem upravljanja neprekinjenega poslovanja ISO 22301:2019 za zavezance NIS2 in DORA – zakaj ga vzpostaviti in prednosti vzpostavitve
07. 09. 2026
(1 dan)

Upravljanje incidentov informacijske varnosti (Incident Management)
07. – 08. 09. 2026
(2 dni)

Svetovalec za skladnost dokumentacije ISMS | ISMS Document Compliance Consultant
09. – 11. 09. 2026
(3 dni)

Upravljanje kontinuitete poslovanja (Business Continuity)
14. – 15. 09. 2026
(2 dni)

Usposabljanje za vodje skladnosti po standardu EN 18031-1:2024
16. – 18. 09. 2026
(3 dni)

Okrevanje po katastrofi (disaster recovery)
21. – 22. 09. 2026
(2 dni)

Obnovitveni tečaj za managerje in vodilne presojevalce po zahtevah standardov ISO/IEC 27001:2022 in ISO/IEC 27002:2022
23. – 24. 09. 2026
(2 dni)

E-seminar: Prepoznajte past pred klikom: Praktični vodnik po kibernetski varnosti za zaposlene
25. 09. 2026
(1 dan)

Kako izpolniti zahteve direktive NIS 2 in novega Zakona o informacijski varnosti ZInfV-1
28. 09. 2026
(1 dan)

Upravljanje pripravljenosti IKT za neprekinjeno poslovanje | Koordinator IRBC
2. 10. 2026
(1 dan)

Procesni pristop in procesi sistema za upravljanje informacijske varnosti (SUIV)
6. 10. 2026
(1 dan)

INTENZIVNA USPOSABLJANJA

Strokovnjak za digitalno preobrazbo | Digital Transformation Officer
17. – 20. 08. 2026
(5 dni)

PECB Certified Lead Crisis Manager | PECB certificiran vodilni krizni menedžer
24. – 27. 08. 2026
(5 dni)

Specialistični integrirani program upravljanja incidentov informacijske varnosti, neprekinjenosti poslovanja in okrevanja po katastrofi | Incident Manager
07. – 22. 09. 2026
(6 dni)

Strokovnjak za razvoj agentov UI | AI Agent Development Practitioner
28. 09. in 09. 10. 2026
(6 dni)

Vodja informacijske varnosti | Chief Information Security Officer (CISO)
28. 09. – 01. 10. 2026
(5 dni)

Usposabljanje za managerje sistema upravljanja informacijske varnosti ISO/IEC 27001:2022 | Information Security Manager – ISM
12. 10. 2026 – 15. 10. 2026 (4 dni)

Tečaj za vodilne presojevalce ISO 22301 | ISO 22301 Lead Auditor
26. 10. 2026 – 29. 10. 2026 (5 dni)

Individualna izobraževanja: Izobraževanja iz ponudbe izvedemo po meri vaše organizacije na naši ali vaši lokaciji, v spletni ali hibridni obliki.
Pošljite povpraševanje za zaključene skupine>>

Dan slovenske elektroindustrije 2026
2026-08-27 13:00 - 17:00 | Gospodarska zbornica Slovenije, Dimičeva 13, Ljubljana (Dvorana A)
Zbornica elektroindustrije vas vljudno vabi na Zbor članov, dogodek Dan slovenske elektroindustrije, ki bo letos potekal na temo »Iskanje rasti zunaj cone udobja«. Srečanje bo potekalo na Gospodarski zbornici Slovenije, v dvorani A, dne 27. avgusta 2026, od 13.00 do 17.00.

Geopolitični premiki in globalni tehnološki tempo od slovenske elektroindustrije zahtevajo več kot le prilagajanje – zahtevajo proaktivno iskanje novih poslovnih priložnosti. Čeprav slovenska elektroindustrija ohranja močan položaj, tradicionalni trgi postajajo vse bolj nepredvidljivi. Prav zato bo letošnji Zbor članov in poslovnih partnerjev posvečen strategijam poslovanja izven evropskih meja.

Na podlagi analize svežih kazalnikov panoge elektroindustrije se bomo v družbi vodilnih slovenskih podjetij osredotočili na:

prepoznavanje poslovnih priložnosti na rastočih globalnih trgih,
prakse vodilnih domačih podjetij pri premagovanju mednarodnih ovir in
vlogo globalnih politik in partnerstev.

VEČ >>

Usposabljanje Business AI Expert
2026-09-02 - 2026-09-30 | IIBA Slovenija
IIBA Slovenija organizira usposabljanje Business AI Expert, ki se bo pričelo 2. 9. 2026 v Ljubljani.
Usposabljanje je namenjeno vsem, ki želijo prevzeti ključno vlogo pri sistematičnem uvajanju AI v poslovanje. Udeleženci bodo skozi hands-on pristop osvojili tehnike za identifikacijo in prioritetizacijo AI priložnosti, ki prinašajo največjo poslovno vrednost. Pridobili bodo suverenost pri povezovanju tehnoloških rešitev s strateškimi cilji podjetja in spoznali kako organizacijo pripraviti na AI: od identifikacije priložnosti uvedbe AI, data-ready in process-ready temeljev do orkestracije AI agentov v poslovnih procesih.

KCUI konferenca: Evolucija.AI 2026
2026-09-11 | Kongresni center Brdo pri Kranju
Dogodek Evolucija.AI 2026, ki bo potekal 11. septembra na Brdu pri Kranju, bo združil predstavnike podjetij, razvojnih in IT ekip, produktne vodje, raziskovalce, ponudnike rešitev, startupe ter predstavnike javnega in podpornega okolja. Namen srečanja je predstaviti praktične pristope k uvajanju umetne inteligence v poslovne in razvojne procese ter spodbuditi povezovanje med različnimi deležniki.
Program bo osredotočen na aktualne izzive, s katerimi se podjetja srečujejo pri uvajanju umetne inteligence – od prepoznavanja primernih primerov uporabe in izbire ustreznih tehnologij do zagotavljanja varnosti, skladnosti in merjenja učinkov uvedenih rešitev.
Udeleženci bodo skozi predstavitve primerov dobrih praks, demonstracije rešitev in priložnosti za mreženje pridobili vpogled v možnosti učinkovite uporabe umetne inteligence ter navezali stike s partnerji, ki lahko podprejo nadaljnjo digitalno preobrazbo podjetij.

Konferenca kako lahko raziskave in inovacije krepijo industrijo v Evropi
2026-09-17 08:00 - 2026-09-19 17:00 | Bruselj
Evropski inštitut za inovacije in tehnologije (EIT) in Evropsko raziskovalno združenje za tovarne prihodnosti (EFFRA) vabita na Evropsko konferenco o proizvodnji (European Manufacturing Conference), ki bo v Bruslju 16. in 17. septembra. Tema konference bo »Nova globalna ureditev: zagotavljanje vodilnega položaja Evrope v industriji«. Udeleženci bodo razpravljali, kako lahko raziskave, razvoj in inovacije (R&I) okrepijo položaj industrije v Evropi, da bom postala vodilna v svetu.
Organizatorji so v program uvrstili teme, ki so strateško pomembne za evropski proizvodni ekosistem. Med njimi so: konkurenca na področju industrije in trgovine; naslednji val prelomnih tehnologij in vloga raziskav in razvoja; privabljanje in razvoj talentov; naložbe in strategije scale-up; krožnost kot konkurenčna prednost za industrijo.
S plenarnimi zasedanji, okroglimi mizami in priložnostmi za mreženje je konferenca predvidena kot platforma za izmenjavo mnenj, delitev najboljših praks in okrepitev sodelovanja med zainteresiranimi stranmi iz industrije, raziskovalne sfere in politike.
Spletna stran konference>>

ERAT – European Robotics & Automation Talks - SAVE THE DATE
2026-10-05 08:00 - 17:00
Organizaciji AT Styria in GMAR vabita k udeležbi na 5. izvedbi dogodka ERAT – European Robotics & Automation Talks, ki bo potekal 5. oktobra 2026 v Gradcu . Gostujoča država dogodka bo Hrvaška, pričakuje pa se med 160 in 180 udeležencev iz Srednje Evrope, vključno z B2B srečanji.
Dogodek je namenjen izmenjavi znanj in izkušenj na področju industrijske avtomatizacije in servisne robotike, s poudarkom na rešitvah za mala in srednja podjetja. Organizatorji vabijo zainteresirane, da med 7. in 28. januarjem posredujejo predloge primerov uporabe s področij logistike, kmetijstva, zdravstva, obrambe in drugih industrij.
V letu 2026 GMAR in AT Styria napovedujeta tudi dodatne dogodke, med njimi Industry Talks Online, ki bo potekal v nemškem jeziku in je brezplačen.
AT Styria
GMAR

Poslovno-razvojna delegacija v ZDA 2026: Innovation & Advanced Industry Gateway, Virginija & Alabama
2026-10-19 - 2026-10-23 | Zvezni državi Virginija in Alabama, ZDA
Javna agencija SPIRIT Slovenija v sodelovanju z Ameriško gospodarsko zbornico – AmCham Slovenija vabi podjetja k udeležbi v poslovno-razvojni delegaciji Innovation & Advanced Industry Gateway, ki bo od 19. do 23. oktobra 2026 potekala v zveznih državah Virginija in Alabama.
Delegacija je namenjena krepitvi gospodarskih vezi med Slovenijo in ZDA ter podpori slovenskim podjetjem pri vzpostavljanju poslovnih stikov, iskanju novih priložnosti in razvoju dolgoročnih partnerstev na ameriškem trgu. Program bo osredotočen na tehnološko napredne panoge, industrijo prihodnosti, logistiko, vesoljske in obrambne tehnologije, napredno proizvodnjo ter povezovanje z institucijami, ki oblikujejo ameriško inovacijsko in poslovno okolje.
Prijave sprejemajo do zapolnitve prostih mest.

International Business Expo
2026-10-27 08:00 - 2026-10-28 17:00 | Milano
International Business Expo predstavlja sodoben pristop k nastopu podjetij na sejmih, kjer ti niso več zgolj enkratni dogodki, temveč del celovite strateške poti podjetja. Uspešnost temelji na kontinuiteti – od aktivnosti pred dogodkom, do učinkovite prisotnosti na sejmu ter nadaljnjih aktivnosti po njem.
V današnjem poslovnem okolju sejmi niso več le predstavitvena platforma, temveč pomembno orodje za ustvarjanje konkretnih poslovnih rezultatov. Njihova vrednost je odvisna od sposobnosti podjetij, da jih izkoristijo kot gonilo rasti, inovacij in internacionalizacije.
International Business Expo je zasnovan kot stičišče podjetij, ki ponujajo rešitve za poslovni svet, ter organizacij, ki iščejo priložnosti za razvoj, širitev in vzpostavljanje novih partnerstev. Dogodek spodbuja vzpostavljanje kakovostnih poslovnih povezav ter odpira vrata na mednarodne trge.
International Business Expo
27-28 October, Milan, Italy
Več >>
